Skorumpovaní poliši

Skorumpovaní poliši () je americký kriminálno-dramatický televízny seriál, ktorého tvorcom je Adi Hasak. Seriál mal v USA premiéru 7. januára 2016 na stanici NBC. Seriál sa odohráva v New Yorku a v hlavnej úlohe sa predstaví Jennifer Lopez ako Harlee Santosová, slobodná matka a detektív NYPD, ktorá je nútená stať sa informátorkou FBI, zatiaľ čo sa musí vysporiadať s vlastnými finančnými a rodinnými problémami.

5. februára 2016 stanica NBC objednala 13-dielnu 2. sériu, ktorá mala premiéru 5. marca 2017. 17. marca 2017 potom stanica objednala aj tretiu sériu. 4. apríla 2018 bolo oznámené, že tretia séria je posledná a obsahuje 10 epizód. Premiéra tretej série bola 17. júna 2018 a finále seriálu 19. augusta 2018.

Na Slovensku sa seriál vysielal od 2. mája 2018 do 30. marca 2020 na JOJke a WAU.

 Obsadenie 

 Hlavné postavy 

 Postava Herec Séria123 detektív Harlee Santosová Jennifer Lopezová Hlavná poručík Matt Wozniak Ray Liotta Hlavná detektív Tess Nazariová Drea de Matteo Hlavná špeciálny agent Robert Stahl Warren Kole Hlavná detektív Michael Loman Dayo Okeniyi Hlavná detektív Marcus Tufo Hampton Fluker Hlavná detektív Carlos Espada Vincent Laresca Hlavná Cristina Santosová Sarah Jeffery Hlavná okresný zástupca James Nava Gino Anthony Pesi Vedľajšia Hlavná

 Vedľajšie postavy 

 Santino Fontana ako detektív David Saperstein
 Michael Esper ako poručík Donnie Pomp
 Lolita Davidovich (1. séria) a Margaret Colin (2. séria) ako Linda Wozniak
 Annie Chang ako špeciálna agentka Molly Chen
 Vanessa Vander Pluym ako Gina Rodriguez
 Dov Davidoff ako detektív Verco
 Leslie Silva ako Gail Baker
 Mark Deklin ako Joe Nazario
 Erica Ash ako Erica
 Kathryn Kates ako Davidova matka
 Antonio Jaramillo ako Miguel Zepeda
 Anna Gunn ako členka rady Julia Ayres (2. séria)

 Série a časti 

Pozri Zoznam častí seriálu Skorumpovaní poliši.

 Séria Časti Pôvodne vysielané Stanica  Stanica  Premiéra série  Finále série  Premiéra série  Finále série  1 13 7. január 2016 31. marec 2016 2. máj 2018 27. júl 2018NBC JOJ (1–9)WAU (10–13) 2 13 5. marec 2017 21. máj 2017 17. apríl 2019 5. jún 2019 JOJ 3 10 17. jún 2018 19. august 2018 12. marec 2020 30. marec 2020 WAU

 Produkcia 

Vo februári 2014 stanica NBC objednala trinásťdielny seriál. Teaser trailer bol vydaný 3. júna 2015.

 Obsadenie 

Jennifer Lopez získala hlavnú úlohu v roku 2014. 26. februára 2015 boli obsadení Liotta, de Matteo, Vincent Laresca a Warren Kole. Dayo Okeniyi získal rolu detektíva Michaela Lomana. 30. marca 2015 získal vedľajšiu rolu Hampton Fluker. 8. apríla 2015 získala rolu Christiny herečka Sarah Jeffery. 13. apríla 2015 získal rolu Jamesa Navyho Gino Anthony Pesi. 15. júna 2016 sa Anna Gunn pripojila k obsadeniu druhej série vo vedľajšej úlohe Julie Ayer.

 Natáčanie 

Natáčanie 1. série sa začalo 5. júna 2015 v New Yorku. Natáčanie 2. série sa začalo v júli 2016 a natáčanie 3. série v apríli 2017.

 Ocenenia a nominácie 

Seriál získal nomináciu na cenu Teen Choice Awards v roku 2016 v kategórii najlepšia televízna dráma a Jennifer Lopez získala nomináciu v kategórii najlepšia televízna herečka (dráma). V roku 2016 seriál tiež získal nomináciu na cenu Imagen Foundation Awards a Jennifer Lopez získala nomináciu v kategórii najlepšia televízna herečka.

V roku 2017 Jennifer Lopez získala cenu People's Choice Awards v kategórii najlepšia herečka v krimi-dramatickom seriáli.

 Vysielanie 

V Indii mal seriál premiéru 8. januára 2016 na stanici Colors Infinity a vysielal sa deň po americkej premiére. V Kanade sa seriál vysielal na stanici Global v rovnakom čase ako v USA na NBC. V Holandsku sa seriál vysielal v stredy na stanici Fox. V Austrálii mal seriál premiéru 2. augusta 2016 na stanici Universal Channel.

 Referencie 

 Externé odkazy 



 Skorumpovaní poliši na Kinobox.cz
 Skorumpovaní poliši na SerialZone

 Skorumpovaní poliši  na TV.com (po anglicky)
 Skorumpovaní poliši v recenznom agregátore Rotten Tomatoes (po anglicky)
 Skorumpovaní poliši v recenznom agregátore Metacritic (po anglicky)

Kategória:Televízne seriály USA
Kategória:Kriminálne televízne seriály USA
Kategória:Dramatické televízne seriály
Kategória:Akčné televízne seriály
Kategória:Televízne seriály NBC
Kategória:Televízne seriály z roku 2016